CELEX: E2010C0159
Language: ro
Date: 2010-04-21 00:00:00
Title: Decizia Autorității AELS de Supraveghere nr. 159/10/COL din 21 aprilie 2010 privind garanțiile suplimentare pentru Norvegia în ceea ce privește rinotraheita infecțioasă bovină

16.12.2010   
            
            
               RO
            
            
               Jurnalul Oficial al Uniunii Europene
            
            
               L 332/43
            
         DECIZIA AUTORITĂȚII AELS DE SUPRAVEGHERE
   NR. 159/10/COL
   din 21 aprilie 2010
   privind garanțiile suplimentare pentru Norvegia în ceea ce privește rinotraheita infecțioasă bovină
   AUTORITATEA AELS DE SUPRAVEGHERE,
   având în vedere Acordul privind Spațiul Economic European, în special articolul 17 și Protocolul 1 la acord, în special articolul 4 litera (d),
   având în vedere Acordul dintre statele AELS privind instituirea unei Autorități de Supraveghere și a unei Curți de Justiție, în special articolul 5 alineatul (2) litera (d) și Protocolul 1 la acesta, în special articolul 1 litera (c),
   având în vedere actul menționat în anexa I capitolul I punctul 4.1.1 din Acordul privind SEE, Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (1), astfel cum a fost modificat și adaptat la Acordul privind SEE prin Protocolul 1 la acesta, în special articolul 10 alineatul (1),
   având în vedere actul menționat în anexa I capitolul I punctul 4.2.80 din Acordul privind SEE, Decizia 2004/558/CE a Comisiei din 15 iulie 2004 de punere în aplicare a Directivei 64/432/CEE a Consiliului privind garanțiile suplimentare pentru schimburile intracomunitare cu bovine în ceea ce privește rinotraheita infecțioasă bovină și aprobarea programelor de eradicare prezentate de anumite state membre (2), astfel cum a fost modificat,
   având în vedere Decizia nr. 74/94/COL a Autorității AELS de Supraveghere din 27 iunie 1994 (3) de modificare a Deciziei nr. 31/94/COL a Autorității AELS de Supraveghere (4) prin care se acordă Norvegiei anumite garanții suplimentare în vederea protejării statutului acesteia de țară indemnă de rinotraheită infecțioasă bovină (RIB),
   întrucât:
   
               (1)
            
            
               Prin Decizia nr. 74/94/COL, Norvegiei i s-au acordat garanții suplimentare în ceea ce privește rinotraheita infecțioasă bovină.
            
         
               (2)
            
            
               De la adoptarea Deciziei nr. 74/94/COL, legislația Uniunii Europene referitoare la garanțiile suplimentare în ceea ce privește rinotraheita infecțioasă bovină a fost modificată în vederea garantării compatibilității acesteia cu normele internaționale privind această boală și a unui mai bun control în cadrul Uniunii.
            
         
               (3)
            
            
               Prin Decizia nr. 48/2005 a Comitetului mixt al SEE (5), Decizia 2004/558/CE, astfel cum a fost modificată, a fost încorporată în Acordul privind SEE ca punctul 4.2.80 al capitolului I din anexa I la acordul menționat.
            
         
               (4)
            
            
               Guvernul norvegian consideră că teritoriul țării este indemn de rinotraheită infecțioasă bovină în conformitate cu articolul 10 alineatul (1) din Directiva 64/432/CEE. Norvegia a prezentat Autorității AELS de Supraveghere documentele justificative care demonstrează că situația face obiectul unei supravegheri permanente și, prin urmare, au fost instituite măsuri de supraveghere corespunzătoare pentru a garanta că teritoriul Norvegiei este indemn de rinotraheită infecțioasă bovină.
            
         
               (5)
            
            
               Norvegia a solicitat Autorității AELS de Supraveghere actualizarea Deciziei nr. 74/94/COL pentru a se ține seama de noile schimbări legislative în materie de garanții suplimentare pentru schimburile cu bovine din interiorul Uniunii în ceea ce privește rinotraheita infecțioasă bovină.
            
         
               (6)
            
            
               Prin urmare, este oportun ca, din motive de claritate și coerență legislativă, să fie abrogată Decizia nr. 74/94/COL în conformitate cu cele mai recente schimbări legislative în materie de garanții suplimentare pentru schimburile cu bovine din interiorul Uniunii în ceea ce privește rinotraheita infecțioasă bovină.
            
         
               (7)
            
            
               Noua decizie va acorda Norvegiei garanții identice celor acordate anterior și le va alinia cu noile criterii prevăzute în legislația SEE relevantă, în special Decizia 2004/558/CE, astfel cum a fost modificată.
            
         
               (8)
            
            
               Măsurile prevăzute de prezenta decizie sunt conforme cu avizul Comitetului veterinar al AELS care asistă Autoritatea AELS de Supraveghere,
            
         ADOPTĂ PREZENTA DECIZIE:
   Articolul 1
   Toate regiunile Norvegiei sunt indemne de rinotraheită infecțioasă bovină.
   Articolul 2
   Norvegiei i se acordă garanțiile suplimentare privind rinotraheita infecțioasă bovină prevăzute de Decizia 2004/558/CE, astfel cum a fost modificată, în cazul schimburilor cu bovine în cadrul Spațiului Economic European.
   Articolul 3
   Norvegia are același statut ca și statele membre ale UE enumerate în anexa II la Decizia 2004/558/CE, astfel cum a fost modificată.
   Articolul 4
   Prin prezenta se abrogă Decizia nr. 74/94/COL.
   Articolul 5
   Prezenta decizie intră în vigoare la 21 aprilie 2010.
   Articolul 6
   Prezenta decizie se adresează Regatului Norvegiei.
   Articolul 7
   Numai textul în limba engleză este autentic.
   
      Adoptată la Bruxelles, 21 aprilie 2010.
      
         
            Pentru Autoritatea AELS de Supraveghere
         
         Per SANDERUD
         
            Președinte
         
         Sverrir Haukur GUNNLAUGSSON
         
            Membru al Colegiului
         
      
   
   
      (1)  JO 121, 29.7.1964, p. 1977/64.
   
      (2)  JO L 249, 23.7.2004, p. 20 și suplimentul SEE nr. 22, 24.4.2008, p. 170.
   
      (3)  JO L 247, 22.9.1994, p. 50.
   
      (4)  JO L 138, 2.6.1994, p. 43.
   
      (5)  JO L 239, 15.9.2005, p. 15.